Lisaks tegutsemisele miiniväljal õppisime paigutama soomuki vastaseid miine. Saime teada, kuidas neid matta ja maskeerida ning mis põhimõttel need töötavad. Olime nii osavad, et suutsime ühe õppemiini maha unustada ja kohe peale sööki läksime sellele järgi. Joosta tuli ca 1 km. Seda teha vöörihma ja täis kõhuga, pole just meeldiv. Saime sisuliselt võimaluse toidu  uuesti läbi mäluda. Olgu, nii hull olukord polnud, aga mugav see ka polnud.